
                Nr.23/192/2003

BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.80/2003 pentru acceptarea de către România a Amendamentelor la Anexa Convenţiei internaţionale pentru ocrotirea vieţii omeneşti pe mare, 1974, amendată, şi a Codului internaţional pentru securitatea navelor şi facilităţilor portuare, adoptate la Conferinţa Organizaţiei Maritime Internaţionale, la Londra, în perioada 9-13 decembrie 2002, primit cu adresa nr.584 din 22 septembrie 2003.



În raport de obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

István Antal

RAPORT

asupra proiectului de Lege privind aprobarea Ordonanţei de urgenţă a Guvernului nr.80/2003 pentru acceptarea de către România a Amendamentelor la Anexa Convenţiei internaţionale pentru ocrotirea vieţii omeneşti pe mare, 1974, amendată, şi a Codului internaţional pentru securitatea navelor şi facilităţilor portuare, adoptate la Conferinţa Organizaţiei Maritime Internaţionale, la Londra, în perioada 9-13 decembrie 2002



1. În conformitate cu prevederile Regulamentului Camerei Deputaţilor, Comisia pentru industrii şi servicii a fost sesizată, cu adresa nr.584 din 22 septembrie 2003, pentru avizare şi dezbatere în fond, în procedură de urgenţă, cu  proiectul de Lege privind aprobarea Ordonanţei de urgenţă a Guvernului nr.80/2003 pentru acceptarea de către România a Amendamentelor la Anexa Convenţiei internaţionale pentru ocrotirea vieţii omeneşti pe mare, 1974, amendată, şi a Codului internaţional pentru securitatea navelor şi facilităţilor portuare, adoptate la Conferinţa Organizaţiei Maritime Internaţionale, la Londra, în perioada 9-13 decembrie 2002.



Ordonanţa de urgenţă a fost emisă pentru adoptarea unor rezoluţii ale Organizaţiei Maritime Internaţionale - agenţie specializată a Organizaţiei Naţiunilor Unite - care se referă la măsurile obligatorii pentru navele maritime care efectuează transporturi internaţionale, precum şi pentru autorităţile şi administraţiile portuare, destinate să conducă la creşterea nivelului de securitate pentru nave şi pentru facilităţile portuare, în scopul reducerii riscurilor în cazul unor atacuri teroriste.



Proiectul de lege a fost avizat favorabil de Consiliul Legislativ, cu nr.1285 din 5 septembrie 2003.



Comisia juridică, de disciplină şi imunităţi a avizat favorabil proiectul de lege în forma prezentată de iniţiator, cu nr.584 din 24 septembrie 2003.



2. În raport de obiectul de reglementare şi conţinutul său, proiectul de lege face parte din categoria legilor ordinare.



3. Examinarea proiectului de lege a avut loc în şedinţa comisiei din 30 septembrie 2003.



La lucrările comisiei au participat specialişti din Ministerul Transporturilor, Construcţiilor şi Turismului.



4. La lucrările comisiei au participat 22 de deputaţi din totalul de 25 de deputaţi membri ai comisiei.



Raportul comisiei a fost adoptat în unanimitate.



5. În urma dezbaterii, membrii Comisiei pentru industrii şi servicii propune adoptarea proiectului de lege în forma prezentată de iniţiator.

               PREŞEDINTE,                                            SECRETAR,

                 István Antal                                              Aurelia Vasile

Experţi,

Daniel Bădina

Viorela Gondoş

